Document ID: 32000D0368

Kommissionens beslutning
af 19. maj 2000
om berigtigelse af direktiv 98/98/EF om femogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer
(meddelt under nummer K(2000) 1333)
(EØS-relevant tekst)
(2000/368/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer(1), senest ændret ved Europa-Parlamentets og Rådets direktiv 1999/33/EF(2), særlig artikel 28, og
ud fra følgende betragtninger:
(1) Bilag VI til direktiv 67/548/EØF indeholder kriterier for klassificering og etikettering af farlige stoffer og præparater; bilag VI blev senest ændret ved bilag 4 til direktiv 98/98/EF(3); punkt 3.2.3, 3.2.8, 6.2 og 8 i bilag 4 til direktiv 98/98/EF er mangelfulde; det er derfor nødvendigt at ændre bilag 4 til direktiv 98/98/EF.
(2) De i denne beslutning fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiverne om Fjernelse af Tekniske Hindringer for Handelen med Farlige Stoffer og Præparater -
VEDTAGET FØLGENDE BESLUTNING:
Artikel 1
Bilag 4 til direktiv 98/98/EF erstattes med bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 19. maj 2000.

Labels: 12
3
15
20